CELEX: C2004/179/02
Language: hu
Date: 2004-07-10 00:00:00
Title: A Bíróság (negyedik tanács) 2004. május 27-én hozott ítélete a C-398/02. sz. ügyben: Európai Közösségek Bizottsága kontra Spanyol Királyság (Tagállam mulasztása – 75/442/EGK irányelv – Környezet – Hulladékgazdálkodás)

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/1
            
         A Bíróság
   (negyedik tanács)
   2004. május 27-én
   hozott ítélete a C-398/02. sz. ügyben: Európai Közösségek Bizottsága kontra Spanyol Királyság (1)
   
   (Tagállam mulasztása - 75/442/EGK irányelv - Környezet - Hulladékgazdálkodás)
   (2004/C 179/02)
   Eljárás nyelve: spanyol
   A C-398/02. sz. ügyben, az Európai Közösségek Bizottsága (képviselők: G. Valero Jordana és Konstantinidis) kontra Spanyol Királyság (képviselő: L. Fraguas Gadea) ügyben, mely annak megállapítására irányul, hogy azáltal, hogy nem hozta meg a La Bañeza (Spanyolország) területén található hulladéklerakóra vonatkozó szükséges intézkedéseket annak biztosítása érdekében, hogy a hulladékokról szóló, 1991. március 18-i 91/156/EGK tanácsi irányelvvel (HL L 78., 32. o.) módosított 1975. július 15-i 75/442/EGK tanácsi irányelv (HL L 194., 39. o.) 4., 9. és 13. cikkei érvényesüljenek, a Spanyol Királyság az irányelvből eredő kötelezettségeit nem teljesítette,a bíróság (negyedik tanácsa), melynek tagjai J. N. Cunha Rodrigues (előadó bíró), a tanács elnöke, J.-P. Puissochet és F. Macken, bírák, főtanácsnok: L. A. Geelhoed, hivatalvezető: R. Grass, 2004. május 27-én ítéletet hozott, melynek rendelkező része a következő:
   
               1)
            
            
               Azáltal hogy a Spanyol Királyság nem hozta meg La Bañeza (Spanyolország) területén található hulladéklerakóra vonatkozó szükséges intézkedéseket annak biztosítása érdekében, hogy a hulladékokról szóló, 1991. március 18-i 91/156/EGK tanácsi irányelvvel módosított, 1975. július 15-i 75/442/EGK tanácsi irányelv 4., 9. és 13. cikkei érvényesüljenek, az irányelvből eredő kötelezettségeit nem teljesítette.
            
         
               2)
            
            
               A Bíróság Spanyolországot a költségek viselésére kötelezi.
            
         
      (1)  HL C 323., 2002.12.21.